JUMAL KÕNELEB
Tere! Kas teadsid, et Jumal ei ole kaugel?
Ta ei ole vanamees, kes istub kusagil pilve peal.
Jumal on siin, maa peal. Ta elab igas Jeesusesse uskujas.
Igaühes, kes usub Jeesusesse.
Kui sina seal ekraani ees usud Jeesusesse
ja oled võtnud Jeesuse oma südamesse vastu,
siis Ta elab sinus.
Jumal tahab tõesti olla meile elav Jumal, keda võime tundma õppida.
Kellega sul võib olla lähedane suhe.
Selline, kellega võib rääkida ja olla.
Ristiusk pole mingi tseremoniaalne usk,
kus me vaid täidame rituaale.
Ristiusus on küsimus hoolivas Jumalas,
kes tahab olla meiega.
See on elav elu Jumalaga. Seiklus elava Jumalaga.
Meie elu on tõesti olnud seiklus sellest päevast alates,
kui ma esimest korda kohtasin Jeesust.
Mu elu on täielikult muutunud.
Üksildasest poisist,
kes isegi ei teadnud, mille jaoks ta olemas on,
sai korraga armastatud Jumala loodud kallis Poeg,
kellel oli kutsumus ja ülesanne.
On päris metsik mõelda, et me tavaliste inimestena
võime päriselt suhelda elava Jumalaga.
Me oleme õppinud igasugu psühholoogiat ja filosoofiat
ja otsisime tõde ja mõtet.
Tundus, et koputa ja koputa - igas kohas on tarku ja häid ideid,
aga vaid Jeesuse uksele koputamine oli erinev.
Nagu oleks suur võti ukse avanud ja selle taga oli elav Jumal.
Peaaegu kõige imelisem oli see, et kui Jeesus tuli meie ellu,
siis see polnud lihtsalt kohtumine tõega
ja pääsemiseks vajaliku uskumisega. Ja ongi kõik.
Ilmutusraamatus öeldakse, et Jeesus seisab ukse taga ja koputab.
Ta tahab tulla õhtust sööma meiega, Ta tahab olla meiega koos.
Olla meie argipäevas.
Mõtlen mõni kord suurele usukangelasele Aabrahamile.
Tema elu oli kindlasti suurepärane!
Olgu, tema elus juhtus suuri asju,
aga suurem osa tema elust oli täiesti tavaline argipäev.
Ta pidas lambaid, kasvatas midagi, kantseldas lapsi
ja ometi oli Jumal temaga koos.
Jumal hoolib meist tavalise argipäeva keskel
ja tahab olla meiega koos.
Saladus, mille me avastasime, leidub Piiblist.
Jeesus istub Jumala paremal käel ja Isa on samuti Taevas.
Võiks mõelda, et tuleks ometi Jeesus tagasi, oleks minuga!
Hüüame Jumala poole, nagu peaksime Teda taevast alla rebima.
Võime vaadata jüngrite elu ja soovida,
et oleksime elanud sel ajal, sest Jeesus oli koos nendega.
Kui Jeesus oleks siin, küllap ma siis usuksin
ja saaksin hakkama.
Ometi ütleb Jeesus midagi muud.
Jüngrid kurvastasid selle üle, et Ta on ära minemas,
nad armastasid Jeesust ega tahtnud, et Jeesus ära läheb.
Kui Jeesus ilmuks praegu siia stuudiosse,
siis isegi kaameramehed unustaks filmimise.
Me tahaksime kõik olla Temaga koos. Ja oleksime kurvad, kui Ta lahkub.
Aga Jeesus ütles Jh.16:7 nii: "Kuid ma ütlen teile tõtt..."
Pane tähele - tõtt!
"Teile on parem, et ma lahkun,
sest kui ma ei lahkuks, ei tuleks Lohutaja teie juurde,
aga kui ma ära lähen, siis ma saadan tema teie juurde."
"Kui ma ära lähen, siis ma saadan tema teie juurde." Kelle tema?
Ta saadab Püha Vaimu.
Miks on parem, et Jeesus lahkub?
Nii kaua, kui Jumal oli Pojas, Jeesuses siin maa peal,
oli Ta seotud selle ühe ihuga.
Kui Ta oleks ka tahtnud meid kõiki sülle ja jüngreid enda ligi võtta,
ei oleks see olnud võimalik.
Nagu minagi ei saa Joy'd ja kõiki kaameramehi korraga sülle võtta.
Õnneks. Ma võtan ainult Joy.
Ka Jeesus Pojana oli seotud ühe ihuga ja seetõttu Ta ütles,
et on parem, et Ta läheb ära. Siis Ta saab saata Püha Vaimu.
Püha Vaim ei sõltu kehast, kohast ega ajast.
Ta on samaaegselt igaühega meist.
Ta isegi elab igas usklikus ja on samal ajal meie kõigiga koos.
Tema kaudu ja Teda tundes võib igaühel meist usklikest
olla lähedane suhe Jumalaga.
Johannese 14:16 ütleb Jeesus:
"Ja ma palun Isa ja ta annab teile teise Lohutaja,"
Jeesus oli olnud see esimene Lohutaja ja kaitsja.
"Teise Lohutaja, et tema oleks teiega igavesti:
Tõe Vaimu, keda maailm ei saa võtta vastu,
sest ta ei näe teda ega tunne teda ära.
Teie tunnete tema ära, sest ta jääb teie juurde ja on teie sees."
Ta jääb meie juurde ja on meie sees ja me tunneme Teda.
"Ma ei jäta teid orbudeks, ma tulen teie juurde."
s.26 "Aga Lohutaja, Püha Vaim, kelle Isa saadab minu nimel,
tema õpetab teile kõik ja tuletab teile meelde kõik,
mida mina teile olen öelnud."
Jüngrid võisid muretseda, kuidas neil kõik see meeles seisab,
mida Jeesus õpetanud on ja kuidas nad kõike peaks oskama?
Ja siis tuleb keegi, kes õpetab ja tuletab meelde.
Tahan sind julgustada täna, et sa ei ole kunagi üksinda.
Jumal on koos sinuga; Ta lausa elab sinus.
Mõnikord võid tunda end väga üksildasena
ja lausa lootusetult üksildasena,
aga tõde on sellegipoolest see, et Jumal on koos sinuga.
Jumal elab sinus, kui sa vaid usud Jeesusesse.
Ta tahab teha end su elus elavaks;
Ta tahab, et usud sellesse,
et Tema tahab olla elav Jumal keset sinu elu.
Nagu Joy ütles: Ta tahab meid isegi õpetada.
Kui me seda õpetust kuulsime ja mõistsime,
et Püha Vaim tahab olla meie sõber, tahab olla tõeline
ja õpetada meid, nagu ütleb Johannese 16:13
"Aga kui tema, Tõe Vaim, tuleb, juhib ta teid kogu tõesse,
sest tema ei räägi iseenesest, vaid ta räägib, mida kuuleb,
ja ta kuulutab teile tulevasi asju"
Ta võib isegi tulevasi asju kuulutada.
Jeesus ütleb, et Püha Vaim õpetab ja räägib.
Hiljem näeme Apostlite tegude raamatus,
et apostlid kuulsid Issanda häält ja järgisid Püha Vaimu juhatust.
Isegi nii, et kui Paulus tahtis minna mingisse linna või riiki,
siis Püha Vaim keelas teda.
Püha Vaim on nüüd Jumal meiega.
Ta elab meis ja tahab olla Immaanuel.
Me võime õppida kuulama Tema häält ja õppida Teda tundma.
Räägime sellest juba teist saadet ja nüüd ma tahan teada: kuidas?
Kes küll nüüd õpetaks meile seda?
Kui Jumal on nüüd siin minuga ja isegi elab minus,
siis on Püha Vaim siin kusagil.
Ta räägib ja tahab mind õpetada.
Siis kuidas ja mida ma peaksin tegema?
Kui ma tean, et Ta on nüüd siin, siis mida ma peaksin tegema?
Mida ma konkreetselt peaksin tegema?
Ma olen näinud, kuidas teised inimesed palvetavad.
Äkki ma peaksin keeltes palvetama? See ehitab mind üles.
Äkki Ta hakkab siis minuga rääkima? Ma proovin.
Äkki ma peaksin valjemini paluma? Ei juhtu midagi.
On Ta ikka siin? Miks Ta ei kuule?
Kas peaksin ülistama hoopis? Äkki siis Ta kuuleb?
"Oo, tänu Issand, et Sa oled minuga! Tänu, et Sa oled nii hea Isa!"
"Aitäh, et Sa oled siin ja räägid minuga, Issand!"
"Tänu! Tänu!"
Kus Ta on, miks Ta ei räägi minuga? Kuidas see käib?
Tänu Issand! Oh aeg...
Ma ei mõista, kuidas see käib? Mida ma õieti peaksin tegema?
Mida Piibel ütleb? Piibel ütleb, et me võime pöörduda Tema poole.
Kui ma pööran südame ja mõtlen, et Ta on siin.
Kas Sa oledki siin? - Olen.
Kas nii lähedal? - Mhmh.
Kas Sa oled päris normaalne?
Kas Sinuga võib täiesti tavalisel moel rääkida?
Kas pean kasutama püha keelt? - Pole vaja.
Oled Sa kindel? - Olen.
Aga mida ma siis peaksin tegema? Ma muutun pisut närviliseks...
"Kas sa ei mäleta, et ma olen tulnud selleks, et olla sinuga koos."
Kas see võis olla Issanda hääl? Või oli see minu oma mõte?
Kui ma kuulan õige... Kas Sa tahad mulle veel midagi öelda?
"Ma tahan lihtsalt olla sinuga koos. Lihtsalt olla."
Kas Sul on mulle mingi ülesanne?
Ma pean Sind kindlasti teenima usinasti?
"Ma tahan olla su sõber ja ma armastan sind!
Mul on sulle kutse ja ülesanne,
aga kõige rohkem tahan ma lihtsalt olla koos sinuga!
Sa vajad mind."
Kas see võib olla nii lihtne? - See on.
Praegu Jan mängis Püha Vaimu, aga tegelikult see ongi selline.
Tegelikult Ta räägibki sel moel. Tegelikult on Ta täiesti normaalne.
Ta räägib täiesti normaalseid asju.
Nagu praegugi, siis need asjad on nii head, rahulikud ja imelised.
Need toovad turvatunnet ja rahu.
See ongi nii lihtne.
Kuigi Teda pole näha nagu Jani, on Ta sama konkreetne.
Talle ei pea karjuma, kuigi keeltes rääkimine on imeline
ja tähtis meie sisemise vaimu ehitamiseks, on sellel oma koht.
Kui ma tahan lihtsalt olla ja suhelda Püha Vaimuga ja rääkida Temaga,
siis ma ei pea palvetama keeltes.
Võin võtta oma kohvitassi ja ajada juttu.
Ma ei pea ülistama, kuigi ülistus ja tänu on imelised.
Kui tahan lihtsalt olla Issandaga, siis ma võin olla täiesti tavaline,
nagu ma muidu olen.
See oli ka minu jaoks omal ajal üllatus, kui mõistsin,
et Jumal on nii "loomulik" ja normaalne, kuigi Ta on täiesti üleloomulik.
Meid on ju loodud Jumala näo järgi.
Jumal pole seetõttu kuidagi kummaline, vaid väga loomulik.
Ainus, mida sa pead tegema, on uskuda, et Ta tahab olla sinuga
sama moodi loomulikult sinu argipäeva keskel.
Jeesus on juba teinud kõik, mida oli vaja,
et sul võiks olla Temaga lähedane suhe.
Sa võid elada selle lihtsalt tõeks.
Ma tahan näidata eeskuju
ja julgustada sind kodus sama tegema.
Sa ei pea midagi muud tegema, kui uskuma, et Ta on sinu lähedal.
Ta on su kõrval. Võid sulgeda oma silmad nagu mina.
Mõtlen lihtsalt, et Jeesus on nüüd siin minu kõrval.
Ma annan oma fantaasia Issanda kasutusse
ja võin näha Teda seismas oma paremal pool.
Võin näha, kuidas Ta paneb käe mu õlale.
Mõtlen, mida Ta tahab mulle öelda.
Pähe tuleb: "Sa oled täitsa hea kuju, Jan!"
Ta ütleb mulle: "Mine julgesti edasi!
Ära karda mitte midagi, sest mina olen koos sinuga!"
Kui Issand niimoodi räägib, võime alati mõelda,
kas see on Piibliga kooskõlas? Kas need on Piiblis kirjas?
Need asjad, mida me nüüd siin "mängisime",
on täiesti piiblipärased.
On üks hea reegel meelespidamiseks. Kui õpime Issandat tundma
ja Temaga rääkima ning kuulama, mida Tema räägib,
siis pea meeles, et Jumal on armastus.
Kui pead meeles reegli, et Jumal on armastus,
siis see, mida Ta räägib, on ka armastus.
See toob mu südamesse armastust ja armu.
Ta on valgus ja Temas ei ole mingit pimedust.
Issand ei räägi kunagi, et sa oled rumal, inetu ja teed kõike valesti.
Jälle olid laisk ja vaatasid liiga kaua telekat! Ei!
Ta ei tule kunagi noomima.
See on vendade süüdistaja.
Jumal tuleb armu ja armastusega.
Kui olen vaadanud liiga palju telekat, siis Issand ütleb seda teisel viisil.
Näiteks, kui ma tulen Tema juurde ja olen mures,
siis Ta ütleb: "Oleme veidi koos!
Veeda minuga aega, siis tunned end paremini."
Võis siis ütleb: "Mäletad, Sa vajaksid õhtuti veidi Piiblit lugeda.
Sa tunneksid end siis paremini, kas oled selle unustanud?"
Siis mul meenub, et tõsi küll.
Kui ma vaataks pool tundi vähem vähem telekat
ja loeksin hoopis Piiblit, siis ma näeksin teistsugust und.
Ta tuletab meelde armastusega.
Siis ma saan selle vastu võtta ja see pole süüdistus.
Jumal on armastus.
Harjutades on tähtis meeles pidada, et kõik, mida Jumal ütleb,
peab olema Tema Sõnaga kooskõlas. See on juhtnöör.
Nagu Joy ütles, Piibli esimesest leheküljest viimaseni
kiirgab eredalt see sõnum: Jumal on armastus.
Isiklikult võin öelda ja see on tõde,
et Jumal räägib kõige rohkem oma Sõna kaudu.
Võin küll teha nagu äsja,
aga kõige rohkem räägib Jumal mulle siis,
kui ma loen lihtsalt Sõna.
Eriti kui mul on meeles palvetada,
et Püha Vaim räägiks minuga oma Sõna kaudu.
Oled ehk ise ka kogenud, et lugedes mõnda kirjakohta,
korraga mõni sõna kerkib esile ja läheb südamesse.
See on Püha Vaim, kes sinuga räägib.
Kui tahad Jumalat tundma õppida,
siis sa ei saa seda teha ilma Tema Sõnata,
sest Kristus on Jumala Sõna.
Juurdu Sõnasse ja lase Pühal Vaimul teha Sõna endale elavaks.
Korraga märkad, et õpidki Jumalat tundma.
Pole midagi väärtuslikumat.
Sageli võib Jumal öelda palve ajal: "Loe psalm 55, seal on vastus."
Siis kui loen seda,
siis see räägib täpselt selle olukorra kohta.
Nagu Joy ütles, Ta räägib alati armastavalt ja armulikult,
nii et tead kohe, et see pole sinust enesest
ja kindlasti mitte hingevaenlaselt.
See on Jumal, kes räägib.
Pole midagi valesti, kui sõltud sellest ja tahad kuulda,
et Jumal räägib sinuga.
Kui sul on ükskõik Sõna lugedes ja see ei kõneta sind,
siis pole hullu.
Selle eest ei saa Taevas medalit, et lugesid Piibli 110 korda läbi.
Ei. See pole saavutuste usk.
Jumal tõesti tahab muuta oma Sõna elavaks su jaoks
ja olla elav Jumal sinu elus.
Selle kaudu elu muutub.
Muidugi elu muutub, kui mängu tuleb Jumal.
Taaveti elu muutus, sest Jumal oli temaga.
Saalomoni elu muutus, kui Jumal end talle ilmutas.
Mõtleme vahel, et Jeesus oli nii imeline,
et me ei saa keegi olla sellised.
Ometi ütleb Ta meile,
et võime teha suuremaid tegusid, kui Tema tegi.
Jeesus ütleb enese kohta Johannese 5:19
Tõesti, tõesti, ma ütlen teile, Poeg ei saa midagi teha iseenesest,
ta teeb vaid seda, mida näeb tegevat Isa,
sest mida iganes Isa teeb, seda teeb ka Poeg."
Mõtle, et Jeesus ütleb, et Ta ei saanud teha midagi iseenesest.
Ta tegi ainult seda, mida nägi Isa tegevat.
Võime ette kujutada seda olukorda. Jeesus lähenes mõnele haigele,
Ta nägi, kuidas Isa tahtis teda tervendada ja Jeesus tegi nii.
Kord Ta tegi savist pasta ja võidis sellega pimeda silmi.
Olen kindel, et Jeesus ei mõelnud, et proovime nüüd sedasi.
Ta kuulas Isa.
"Isa, mida ma nüüd teen?" Isa ütles: "Tee nii."
Või Ta nägi, mida Isa tegi ja tegi selle järgi.
Seepärast võib Jeesus öelda meile ka tänapäeval,
et meiegi võime teha suuremaid tegusid kui Tema.
Püha Vaim on koos meiega sama moodi nagu Ta oli Jeesusega.
Jeesus ei teinud ühtki imet enne, kui Ta täitus Püha Vaimuga.
Enne, kui Püha Vaim tuli Tema juurde ja jäi Temaga.
Samuti Taavet, Saamuel ja muud suured Jumala mehed ja naised.
Nad polnud sinust ja minust imelisemad,
ka mina ja Joy ei ole sinust või kellestki teisest imelisemad.
Oleme täiesti tavalised inimesed.
Aga me tunneme Jumalat, kes on kõike muud kui tavaline.
Jumalat, kellele kõik on võimalik.
Kui õpid Jumalat tundma, võid õppida elama imelist elu.
Korraga, kui on võimatu olukord, hüüad Jumala poole,
Ta annab sulle Sõna, saad julgustust ning korraga ime sünnibki.
Miks? Sest sa tunned Jumalat. Ja Jumal tuli sulle appi.
Ta tõi vastuse. Halleluuja!
Tänu Issandale! Nüüd palvetame.
Tahan kuulutada su ellu Jumala tundmist.
Tänu Püha Vaim, et Sa tõesti oled Immaanuel, Jumal meiega.
Tunnen, et Jumal tahab sulle täna öelda:
"Ma tõesti tahan, et sa õpiks mind lähedaselt tundma.
Tahan seda enam kui sina."
Isa ütleb sulle täna: "Otsi mind ja sa leiad minu.
Usu, et ma tahan olla sinu lähedal.
Tule mu juurde, ava oma südame uksed,
usu ja sa leiad minu tundmise ja see täidab su igatsuse.
Mina tahan olla sinu lähedal, tahan täita sinu vajadused,
tahan aidata sind igal viisil. Usu ainult.
Mina olen Issand, sinu Jumal. Olen sinuga. Nüüd ja igavesti."
Aamen.
Jumal tahab, et kõik inimesed leiaksid Tema, et ükski ei hukkuks.
TV7 kaudu levib evangeelium isegi üle riigipiiride.
Varsti ka Rootsi. Toeta Jumalariiki ja TV7 tööd
ja oled selles imelises töös osaline.
Võid annetada 7 helistades telefoninumbril 900 1777
või kasutada kontonumbreid, mida näed peagi ekraanil.
Ole õnnistatud andes!
Jumal õnnistagu sind rohkelt Jeesuse nimel. Aamen.
TV7 annetustelefon 900 1777 (7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin